《玉汝以予辞不赴次韵再约来日复和辞之》
明代·吴宽

道上蹄涔接板桥，诗筒将去却愁漂。
纵横燕市云为雨，仿佛巫山暮复朝。
半舫若浮宜自系，尺书仍至故相招。
泥深我仆难忘蹶，莫使前瞻马尾遥。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。